Gedichte
UnruehHeimann-Buß, Christa
(aus: Fotzel-Schnitte)
I ha Jäschte, herrschaftsnei,
niene wills mi halte.
D Stube, d Chuchi isch mr z' chlei -
's triibt mi um mit Gwalte.
In mir inne bumpret 's Herz,
's Hirni isch am Drülle.
Ruehig sitze macht mr Schmerz -
gilts de Tag doch z' fülle.
Doch die ganzi Weberei
bringt kei Glück un Sege.
Hebt sich uf im Einerlei.
Isch mr do dra glege?
Nei sag i, un nomol nei!
Also d' Bremsi zoge!
Denn die Ummejäschterei
duet doch numme ploge.
Besser wär's doch: Langsam due,
d' Chräft in Bahne lenke.
Innewendig hätsch no Rueh -
un de Chopf chönnt denke.
März 2008